แนวโน้มดัชนีเช้าแกว่งลงตามทั่วโลก
นักวิเคราะห์ฯคาดตลาดหุ้นไทยเช้านี้ปรับตัวลงตามตลาดหุ้นทั่วโลก นักลงทุนกังวลเศรษฐกิจสหรัฐ-หนี้กรีซ-น้ำมันลงกดดัน
16 มิ.ย. 2554

นักวิเคราะห์ฯคาดตลาดหุ้นไทยเช้านี้ปรับตัวลงตามตลาดหุ้นทั่วโลก นักลงทุนกังวลเศรษฐกิจสหรัฐ-หนี้กรีซ-น้ำมันลงกดดัน
นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้มีโอกาสแกว่งตัวลงตามตลาดหุ้นทั่วโลก บรรยากาศการลงทุนช่วงนี้ยังผันผวนจากความกังวลเรื่องเศรษฐกิจสหรัฐฯ หลังตัวเลขดัชนีภาคการผลิตออกมาแย่กว่าที่ตลาดฯคาด ขณะที่ดัชนีกิจกรรมด้านการผลิตในรัฐนิวยอร์ก(Empire State) ประจำเดือนมิ.ย.ก็ออกมาติดลบ 
ปัญหาหนี้ของกรีซก็ตรึงเครียดขึ้น หลังประชาชนออกมาชุมนุมประท้วงเพื่อต่อต้านมาตรการลดการใช้จ่ายของรัฐบาล และกดดันให้นายกรัฐมนตรีลาออก ประกอบกับ ราคาน้ำมันดิบปรับตัวลงแรงกว่า 4 เหรียญ คาดว่าจะกดดันหุ้นพลังงานและปิโตรเคมี ซึ่งเป็นหุ้นขนาดใหญ่ในตลาดหุ้นไทย
สำหรับปัจจัยในประเทศเรื่องการเมือง หลังเลือกตั้งก็ยังมีความไม่แน่นอน ขณะที่ตลาดหุ้นภูมิภาคเช้านี้ส่วนใหญ่ก็ปรับตัวลง
พร้อมให้แนวรับ 1,020-1,025 จุด แนวต้าน 1,030-1,035 จุด